FLOPS
Ujukomatehete arv sekundis (inglise floating point operations per second, lühend FLOPs) on mõõtühik, mida kasutatakse andmetöötluses näitamaks numbriliselt, kui palju aritmeetilisi tehteid ujukomaarvudega suudab tuum, mikroprotsessor või süsteem sekundis teostada. Seda ühikut kasutatakse tihti kõrgjõudlusega andmetöötluses (inglise high-performance computing, lühend HPC) hindamaks süsteemi teoreetilist maksimaalset jõudlust teadusarvutuslikes rakendustes.